Diari Oficial de la Generalitat Valenciana


Sumari del DOGV 1984, del 15-03-1993 (1993/827384)

DECRET 35/1993, de 8 de març, del Govern Valencià, que amplia el termini per a sol licitar la declaració de programa de renovació urbana amb interès històric, arquitectònic o ambiental.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/03/08/35/dof/vci/html**

### Dades del document

Número de DOGV
:   1984

Data del DOGV
:   15-03-1993

Secció del DOGV
:   DISPOSICIONS GENERALS

Número del document
:   1993/827384


Data del document
:   08-03-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 35/1993, de 8 de març, del Govern Valencià, que amplia el termini per a sol.licitar la declaració de programa de renovació urbana amb interès històric, arquitectònic o ambiental.  
El Decret 55/1992, de 30 de març, del Govern Valencià, estableix ajudes econòmiques directes per al finançament d'actuacions protegibles en matèria d'habitatge del pla 1992-95. Consegüentment, aquest decret té com a finalitat regular el sistema d'ajudes a càrrec de la Generalitat Valenciana que vigirà durant el pla 1992-95 esmentat.  
Pel que fa a la rehabilitació del pare residencial que hi ha, aquest precepte legal amplia l?àmbit de les ajudes i reforça la figura dels programes de renovació urbana. Aquest decret incrementa de forma important les ajudes en relació amb el que preveia el Decret 75/1989, de 15 de maig, del Govern Valencià, especialment en els casos en que l?àrea d'actuació té un interès històric, arquitectònic o ambiental especial. En aquest sentit, el Decret 55/1992 preveu un increment del 50% en l?import de les ajudes econòmiques directes destinades als programes de renovació urbana si el municipi corresponent acredita suficientment, davant de la Direcció General d'Arquitectura i Habitatge, l'interès històric, arquitectònic o ambiental de l?àrea sobre la qual es projecten les actuacions. Amb aquesta finalitat, i a fi que els promotors de programes de renovació urbana declarats anteriorment puguen acollir-se a l?increment del 50%, abans esmentat, en l?import de les ajudes, el Decret 55 /1992 determina en la disposició transitòria cinquena que, en el termini de tres mesos a partir de la seua entrada en vigor, aquests promotors podran sol·licitar la declaració de programa de renovació urbana amb interès històric, arquitectònic o ambiental.  
L'experiència adquirida en l'aplicació d'aquest decret ha demostrat que el termini esmentat de tres mesos ha estat totalment insuficient ja que molts dels ajuntaments amb programes de renovació urbana, declarats a l?empara del Decret 75/1989, no han pogut acollir-se a la disposició transitòria cinquena del Decret 55/1992 perquè els tres mesos Preceptius ja havien passat.  
Per això, s'ha considerat convenient l'ampliació d'aquest termini perquè es puguen atendre les peticions formulades i a proposta del Conseller d'Obres Públiques, Urbanisme i Transports i amb la deliberació prèvia del Govern Valencià, en la reunió del dia 8 de març de 1993,  
DECRETE  
Article únic  
Els promotors de programes de renovació urbana declarats anteriorment a l?entrada en vigor del Decret 55/1992, de 30 de març, del Govern Valencià, podran sol·licitar la declaració de programa de renovació urbana amb interès històric, arquitectònic o ambiental en el termini de sis mesos a partir de l?entrada en vigor d'aquest decret.  
DISPOSICIO DEROGATORIA  
Queda derogada la disposició transitòria cinquena del Decret 55/1992, de 30 de març, del Govern Valencià, que estableix ajudes econòmiques directes per finançament d'actuacions protegibles en matèria d'habitatge del pla 1992-95.  
DISPOSICIO FINAL  
Aquest decret entrarà en vigor l?endemà de la seua publicació en el Diari Oficial de la Generalitat Valenciana.  
València, 8 de març de 1993.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports,   
EUGENIO BURRIEL DE ORUETA


Còpia Permalink ELI